CELEX: 62016TN0224
Language: hr
Date: 2016-05-10 00:00:00
Title: Predmet T-224/16: Tužba podnesena 10. svibnja 2016. – Messe Friedrichshafen protiv EUIPO-a – El Corte Inglés (Out Door)

27.6.2016   
            
            
               HR
            
            
               Službeni list Europske unije
            
            
               C 232/34
            
         Tužba podnesena 10. svibnja 2016. – Messe Friedrichshafen protiv EUIPO-a – El Corte Inglés (Out Door)
   (Predmet T-224/16)
   (2016/C 232/44)
   Jezik na kojem je tužba podnesena: njemački
   
      Stranke
   
   
      Tužitelj: Messe Friedrichshafen GmbH (Friedrichshafen, Njemačka) (zastupnik: W. Schulte Hemming, odvjetnik)
   
      Tuženik: Ured Europske unije za intelektualno vlasništvo (EUIPO)
   
      Druga stranka pred žalbenim vijećem: El Corte Inglés, SA (Madrid, Španjolska)
   
      Podaci o postupku pred EUIPO-om
   
   
      Podnositelj prijave: tužitelj
   
      Predmetni sporni žig: figurativni žig EU-a crne, žute i narančaste boje s verbalnim elementima „Out Door” – prijava br. 6 938 864
   
      Postupak pred EUIPO-om: postupak povodom prigovora
   
      Pobijana odluka: odluka drugog žalbenog vijeća EUIPO-a od 8. veljače 2016. u predmetu R 2302/2011-2
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi pobijanu odluku u dijelu u kojem je njome odbijena registracija žiga„Out Door” (prijava br.: 006938864) za proizvode i usluge iz razreda 9, 16, 25, 28, 35, 37, 38, 41, 42, 43 i 45;
            
         
               —
            
            
               podredno, poništi pobijanu odluku u dijelu u kojem je njome obijena registracija žiga„Out Door” (prijava br.: 006938864) za proizvode i usluge
               
                  „Organiziranje i priređivanje kongresa, konferencija, seminara i radionica, sajmova i izložbi u gospodarske i reklamne svrhe, uključujući i na internetu i ostalim elektroničkim medijima; organiziranje sudjelovanja na sajmovima; promidžba i posredovanje kod trgovinskih kontakata, ponuda i gospodarskih kontakata, kao i kod trgovačkih poslova u domeni potrošnih i investicijskih dobara na internetu i ostalim elektroničkim medijima, uz pomoć virtualnog sajma; stavljanje na raspolaganje i iznajmljivanje površina za štandove i sajmišnih štandova, uključujući pripadajuću opremu (ako spada u ovaj razred); reklamiranje izlagača i oglašavanje; ukrašavanje sajmišnih štandova i bina”
               
               iz razreda 35;
            
         
               —
            
            
               naloži EUIPO-u snošenje troškova postupka.
            
         
      Tužbeni razlozi
   
   
               —
            
            
               povreda članka 8. stavka 1. točke (b) Uredbe br. 207/2009;
            
         
               —
            
            
               povreda članka 76. Uredbe br. 207/2009.